SKRIFTLIG FORESPOERGSEL E-3978/98

af Klaus Lukas (NI) til Kommissionen

(4. januar 1999)

Om: Kommissionens tjenestegren "common services"

Kommissionen har oprettet tjenestegrenen "common services" for at effektivisere afviklingen af forskellige EU-programmer.

Kan Kommissionen i denne forbindelse besvare foelgende spoergsmaal:

- Har man allerede indhoestet de foerste erfaringer med denne tjenestegrens arbejde?

- Hvordan er disse erfaringer, og hvilke konsekvenser drages der heraf?

- Hvilke opgaver varetager denne tjenestegren i oejeblikket?

- Hvor mange og hvilke projekter behandler denne tjenestegren i oejeblikket?

- Hvor mange stillinger er der normeret til denne tjenestegren?

- Hvor mange stillinger er besat i oejeblikket?

- Hvornaar vil det normerede antal stillinger i denne tjenestegren vaere besat?

- Hvordan besaettes disse stillinger (f.eks. internt, nyansaettelser, midlertidigt ansatte)?

- Hvilke krav skal tjenestemaend opfylde for at goere tjeneste i denne afdeling?

- Hvor hoej er gennemsnitsalderen for de tjenestemaend, der goer tjeneste i denne afdeling?

- Hvor hoej er disse tjenestemaends gennemsnitlige anciennitet?

- Hvor mange projekter behandler en tjenestemand i denne tjenestegren i oejeblikket i gennemsnit?

- Hvor lang tid tager det i gennemsnit at behandle et projekt?

- Hvor mange penge udbetales der i denne forbindelse (minimums-, maksimums-, gennemsnitsbeloeb)?

- Hvor ofte kan de paagaeldende tjenestemaend foretage kontrol paa stedet?

- Bistaar andre myndigheder (f.eks. Kommissionens delegation, Revisionsretten, de nationale myndigheder) Kommissionens tjenestemaend?

- OEstrigere skal efter sigende vaere klart underrepraesenterede i denne tjenestegren.Er denne oplysning korrekt?

- Hvorfor er oestrigere i bekraeftende fald klart underrepraesenterede i denne tjenestegren, og hvilke skridt vil Kommissionen tage for at rette op paa dette forhold?

Svar afgivet paa Kommissionens vegne af Jacques Santer

(16. februar 1999)

Den Faelles Forvaltningstjeneste Relex (Service Commun Relex, fork. SCR) blev operationel den 1. juli 1998 og har som vigtigste maal en forenkling og rationalisering og dermed en effektivisering af gennemfoerelsen af en aarlig stoette paa naesten 8 000 mio. euro.

Tjenestens vigtigste opgaver i de foerste maaneder har vaeret overfoersel af personale eller stillinger fra generaldirektorater (fork. GD) med forbindelse til disse aktiviteter, overfoersel af visse aktiviteter fra de geografiske generaldirektorater til Den Faelles Forvaltningstjeneste Relex sammen med de dertil knyttede sagsakter, baade til teknisk og finansiel forvaltning, paabegyndelse af arbejdet med at harmonisere, forenkle og rationalisere procedurer for tildeling af kontrakter samtidig med en sikring af den fortsatte forvaltning af kontrakter og betaling af fakturaer. Forvaltningstjenestens aarlige arbejdsbyrde skoennes i oejeblikket til 2 000 indkaldelser af bud, 10 000 kontrakter og 50 000 finansielle transaktioner.

Antallet af tjenestemaend i Forvaltningstjenesten er fastsat paa grundlag af rapporten fra Kommissionens Generalinspektorat for Tjenestegrenene (Inspection générale des services, fork. IGS), som dannede grundlag for Kommissionens afgoerelse af 1. juli 1998. Ifoelge denne afgoerelse skal der besaettes 648 stillinger (herunder eksternt personale) ved Forvaltningstjenesten, plus en generaldirektoer, seks direktoerer og stillinger til personale, der er direkte knyttet til dem. Paa nuvaerende tidspunkt er 620 stillinger besat, og det forventes, at naesten alle stillingerne vil vaere besat i loebet af et par maaneder.

Paa grundlag af analysen fra IGS blev der fastsat en overfoersel til Forvaltningstjenesten og derefter mellem juli og oktober 1998 overfoert foelgende personale: 30-35 % af personalet i GD I A (eksterne forbindelser: Europa og de nye uafhaengige stater, den faelles udenrigs- og sikkerhedspolitik, Kommissionens delegationer), GD I B (eksterne forbindelser: det sydlige middelhavsomraade, Mellemoesten, Latinamerika, Syd- og Sydoestasien og Nord-Syd-samarbejdet) og GD VIII (udvikling). Sammen med ni tjenestemaend fra GD I og 35 personer fra Den Europaeiske Sammenslutning for Samarbejde (Association Européenne pour la cooperation, fork. AEC) udgoer dette Forvaltningstjenestens arbejdsstyrke.

I den udstraekning, Forvaltningstjenesten modtog ledige stillinger, blev disse offentliggjort i andet halvaar af 1998. Der gaelder de samme regler for besaettelse af stillinger i Forvaltningstjenesten som i alle Kommissionens oevrige generaldirektorater eller tjenestegrene.

Gennemsnitsalderen for de tjenestemaend, der arbejder i Forvaltningstjenesten, er 45 aar og fem maaneder, og deres gennemsnitlige anciennitet er 12 aar og fem maaneder.

Den Faelles Forvaltningstjeneste Relex er opdelt i seks direktorater. Tre direktorater er hovedsagelig geografisk orienteret (direktorat A: europaeiske projekter; direktorat B: projekter i det sydlige middelhavsomraade, Mellemoesten, Latinamerika, Syd- og Sydoestasien; direktorat C: AVS-projekter). De tre andre direktorater er vendt mod bestemte funktioner (direktorat D: budget og finanser; direktorat E: licitationer, kontraktmaessige og juridiske spoergsmaal; direktorat F: ressourcer, forbindelser med andre institutioner, evaluering og information).

I 1998 udgjorde det kombinerede resultat af de geografiske generaldirektoraters aktiviteter indtil den 30. juni og SCR siden den 1. juli 4 586 mio. euro spredt over ca. 80 budgetkonti og Den Europaeiske Udviklingsfond (EUF). Der blev foretaget ca. 40 300 udbetalinger fra 1 euro til 50 mio. euro, og gennemsnittet af disse udbetalinger ligger paa 114 000 euro.

Det er et separat kontor inden for SCR, der har ansvaret for kontrolbesoeg paa stedet med henblik paa revision. Det skoennes, at der vil finde ca. 500 saadanne besoeg sted pr. aar. De fleste af disse revisionsbesoeg vil blive udfoert af revisorer, der er ansat paa kontraktbasis, men handler paa Kommissionens vegne, undtagen i foelsomme sager, hvor det altid vil vaere Kommissionens tjenestemaend, der gennemfoerer revisionen. Opfoelgning og alle beslutningsmaessige aspekter af revisionen varetages i alle tilfaelde af Kommissionen.

Der er i oejeblikket ansat 11 oestrigere ved SCR, plus en praktikant. Der er flere oestrigere blandt de ansoegere, Kommissionen overvejer at ansaette.